Алматылық робот құрастырушы оқушылар Хьюстон мен Лондонға барады
DATE: 14:15, 28 Ақпан 2024 | GMT +5
TITLE: Алматылық робот құрастырушы оқушылар Хьюстон мен Лондонға барады
URL: https://kaz.inform.kz/news/almatilik-robot-kurastirushi-okushilar-hyuston-men-londonga-baradi-4e89bc/
META: DATE: 14:15, 28 Ақпан 2024 | GMT +5
TOTAL WORDS: 173
AUTHOR(S):
TEXT: Астана қаласындағы әл-Фараби атындағы оқушылар сарайында өткен додаға Қазақстанның әр өңірінен 3 мыңнан астам оқушы, әлемнің түрлі елдерінен 200-ден астам команда қатысты. Алматы қаласының намысын қорғаған оқушылар бірнеше жүлделі орындарға ие болды. Жарыс қорытындысы бойынша №124 мектептің «Team 124» командасы «Winning Alliance 2nd pick» және «THINK AWARD 2st place» номинациясын және Лондонда өтетін халықаралық «UK first championship 2024» жарысына қатысуға жолдама алды. Ал, №206 мектеп-гимназиясының оқушысы Оңғарбек Томирис АҚШ-тың Хьюстон қаласында өтетін «2024 FIRST Championship, Houston» жарысына қатысуға сертификат жеңіп алды. Сондай-ақ Алматы мектептерінің түлектері еліміздің беделді жоғары оқу орындарының грант иегерлері атанды. Атап айтар болсақ, БИЛ лицейінің оқушысы Спандияр Тұяқбай және №39 мамандандырылған лицейінің оқушысы Маликов Мейіржан Сәтбаев университетіне тегін оқитын мүмкіндікке ие болды. Сонымен қатар М. Базарбаев атындағы №138 гимназия оқушысы Амангелді Шолпан, №81 мектепгимназия оқушысы Әлрахат Үмітхан, №140 М. Мақатаев атындағы гимназия оқушысы Нұрила Бердалы мен Мөлдір Бекенқызы, №178 мамандандырылған лицейінің оқушысы Олжас Санатұлы ауэске грант ұтып алды. Еуропалық оқу орындарына түсуге 100% жеңілдікпен қолдау көрсету гранты №200 мектеп-гимназиясының оқушысы Мира Демеуғалиева мен №178 мамандандырылған лицейінің оқушысы Алуа Төлендіге берілді
